VUOTTA AIEMMIN
Sinä tulit. Kultaseni.
Kiitos.
Lepää nyt.
Tämä on kaikesta, mitä teit minulle.
Toivon, että mätänet helvetissä.
TUISKU - OSA KAKSI
Kaksi päivää sitten te kaikki näitte murhan.
Kun puhallan pilliin,
menkää samoille paikoille, joissa olitte curling-ottelussa
sillä hetkellä, kun pesä tyhjeni.
Onko tämä aivan välttämätöntä?
-Mitä apua tästä on? -Tähän liittyy muutakin.
Älä auta häntä, ettei pomo ota häntä töihin.
Pelkäätkö, että hän vie paikkasi?
-Olet keski-ikäinen, valkoinen mies. -Niin, niin.
Päiväsi ovat luetut.
Teidän ei kannata tulla.
Sanoin Crielle, mutta hän vaati.
-Haluan tietää, kuka tappoi äitini. -Hyvä on.
Et ollut siinä. Olit kauempana.
Totta. Et ollut siinä.
Et ollut siinäkään. Mitä sinä teet?
Paikoille.
-Rouvat, olitteko juuri siinä? -Kyllä.
-Ettekä nähneet mitään? -Katsoimme Beatä.
Ettekä kuulleet kenenkään lähestyvän juuri ennen murhaa?
Bea tyhjentää pesän, niin näette.
-Anna mennä, Bea. -No niin.
Hyvä, Bea.
Joku yhdisti kaapelin generaattorista CC:n tuoliin.
-Kenenkään näkemättä tai kuulematta? -Näitkö minut?
Kun hälytys tehtiin,
tekijä saattoi irrottaa ne ja haudata lumeen.
Luulin, että joku olisi nähnyt.
Että yksi tekijä oli mahdoton, mutta ei se ole.
On mahdollista, että yksi henkilö toimi yksin.
Tappaja tai tappajat valitsivat juuri sen hetken,
kun kaikkien huomio oli curlingissa.
He tiesivät, että Bea tyhjentäisi pesän.
Ja että se riittäisi harhautukseksi.
He katsoivat ja odottivat.
Kun CC riisui hansikkaansa, he kytkivät kaapelit.
Mistä he tiesivät, että hän riisuisi hanskat?
Seuraa häntä.
CC:n mies Richard Lyon on rikkaasta suvusta.
Hän ei käy töissä, mutta hänellä on patentteja sähkökeksintöihin.
Eli hän tuntee virtapiirit.
Ehkä sähkötuoli oli Lyonin idea.
Nichol, tutki Richard Lyonin rahatilanne.
Katsotaan, mitä suvun omaisuudesta on jäljellä.
Teen sen heti.
Entä CC de Poitiersin tausta?
Yritin selvittää hänen vanhempansa. En löytänyt mitään.
Joku tietää varmasti.
Kirjan nimi on Be Calm.
Ehkä se liittyy kulttuurikeskukseen.
Tai Bea Mayeriin.
-Huomenta, Bea. -Hei, ylikomisario.
-Otatko teetä? -Mielelläni.
CC siis kehitti uskomusjärjestelmän
äitinsä tekemästä joulukoristeesta.
Olet lukenut kirjan. Se on täyttä sontaa.
Hänen filosofiallaan, tunteet tukahduttamalla,
itselleen tekee psykologista vahinkoa.
Äiti oli selvästi tärkeä hänelle.
Tai sitten ei.
Tiedätkö, kuka äiti oli?
CC vaikutti sellaiselta, joka välittää vain itsestään.
-Et siis pitänyt hänestä. -Tuskin tunsin häntä.
Three Pinesiin tullaan kaikenlaisista syistä.
Kolme mäntyä yhdessä kuvastaa turvapaikkaa.
Ehkä CC etsi sellaista.
Hän löysikin jotain muuta.
"OLE TYYNI JA TIEDÄ, ETTÄ MINÄ OLEN TÄÄLLÄ."
Varastiko hän sen sinulta?
Sehän on Raamatusta.
-Oletko kristitty? -En.
Koulukoti jätti traumat uskonnosta.
Tuo on vain lahja ystävältä.
Etkö ole lainkaan uskovainen?
Uskon kyllä henkeen ja luontoon.
Uskon, että meillä kaikilla on yhteys,
mutta järjestäytynyt uskonto on tappanut ja loukannut ihmisiä liikaa.
-Entä sinä? -Englannissa Cambridgessa
kävin katedraalissa joka sunnuntai.
Sain laulamisesta syvän rauhan.
Nykyään en tarvitse kirkkoa tai pappia tunteakseni läheisyyttä Jumalaan.
Putosiko tuo sulka sinulta?
Putosi. Kiitos.
Sinitöyhtönärhi on selkeyden symboli.
Kannan tätä mukanani.
Muistutuksena eräästä.
Jokainenhan kantaa jotain.
"Ole tyyni ja tiedä, että minä olen täällä."
Ei se niin mene. "Herkeä ja tiedä, että minä olen Jumala."
Psalmit 46, jae 10.
Ymmärrän, miksi "Jumala" muutettiin, mutta mistä "tyyni" tuli?
Se vaikuttaa tahalliselta, ei virheeltä.
Olisitpa täällä.
-Pierre soittaa. Pitää vastata. -Armand.
-Tuletko kotiin yöksi? -Kunpa voisinkin.
Toivoisin sitä.
Rakastan sinua.
Hyvä on.
Hei sitten.
-Pierre. -Arvelin, että haluaisit tietää.
Blue Two-Riversin äiti on taas Montrealissa päämajan edessä.
Lähetin sinulle kuvan.
Jokin ei täsmää.
Perhe ei usko, ettei hän soittaisi kysyäkseen tyttärestään.
Käytkö tiedot vielä läpi?
Jos löytyisi jotain konkreettista, jotta äiti rauhoittuu.
-Selvä. Mitä ikinä pyydät. -Kiitos, Pierre.
MISSÄ ON BLUE TWO-RIVERS?
Missy on taas siellä tässä säässä.
Hän ei suostu uskomaan, että Blue karkasi.
Ihmekö tuo.
Ajattelen sitä takkia.
Bluesta ja Tommysta on etsintäkuulutus.
Jos löydämme heidät, perhe saa rauhan.
-Mitä jos Kara on oikeassa? -Näit kuvan.
Siitä ei voi olla varma.
Niin, mutta...
Se on farkkutakki.
Käytän omaani keväästä kesään
ja ehkä syksyllä, mutta arvaa, missä en käyttäisi?
New Yorkissa joulukuussa.
CC:n ruumiinavausraportti.
Eikö Jean-Guy ole tullut?
Hän tarkkailee kai vielä Petrovin taloa.
Mitä tässä on?
Raportin mukaan
veressä oli niasiinia 20 kertaa normaalia korkeampi määrä.
-Niasiinia, siis B3-vitamiinia? -Sitä käytetään detox-kuureissa.
Iso määrä voi aiheuttaa hikoilua.
Niin että hanskat pitäisi riisua?
Joku luultavasti laittoi niasiinia hänen juomaansa puoli tuntia aiemmin.
Se on täydellinen murha.
Kun tuolissa kulki sähkö, se oli vain ajan kysymys.
Hanskojen riisuminen oli suunnitelman viimeinen osa.
Löytyikö CC:n vanhemmista mitään?
Syntymätodistusta ei ole nimellä Cecilia de Poitiers.
Kuin häntä ei olisi ollut olemassa.
Hänen kirjansa mukaan vanhemmat olivat Eleanor ja Henri de Poitiers Ranskasta.
Kysyin heistä Ranskan keskuspoliisilta.
Vastaus oli: "Älä vaivaa meitä typerillä piloilla."
Eleanor de Poitiers oli Eleonoora Akvitanialaisen oikea nimi.
Hän oli Euroopan vauraimpia ja vaikutusvaltaisimpia naisia.
Aviomies oli Henri.
Keskiaikainen hallitsijapari Ranskassa ristiretkien aikakaudella.
-Valehteliko hän vanhemmistaan? -Ellei hän ollut yli 800-vuotias.
Hän oli kyllä käynyt kauneusleikkauksissa.
Ei ihme, että Pariisin poliisi piti minua idioottina.
Miksi hän valehteli vanhemmistaan? Miksi hän keksi fantasiavanhemmat
-historiasta? -Ehkä oikeat vanhemmat eivät kelvanneet.
Hei.
Miksi yritit tuhota nämä kuvat?
Oletan, ettei niitä otettu kirjaa varten.
Aioitko kiristää CC:tä niillä?
En olisi tehnyt sellaista CC:lle.
Ne olivat yksityisiä, vain meille. Nyt minulla ei ole muuta.
Tiesin, että löytäisitte ne tiedostoistani.
En halunnut vaimoni tietävän.
En rakasta häntä enää, mutta kunnioitan.
Vieraissa käyvä mies ei kunnioita vaimoaan.
Hän varastaa vaimon aikaa.
Nämä kuvat ovat curling-ottelusta.
Niitä on kymmeniä.
Mikset luovuttanut niitä meille?
Ne ovat huonoja.
Emme etsi galleriatason kuvia.
-Mikä tämä on? -Richard haki CC:lle kahvia.
-Antoiko Richard kahvin CC:lle? -Antoi.
Oliko tuo viimeinen kuva?
-Sanoin, että haaskaatte aikaanne. -Etkö kuvannut CC:tä
-pelin aikana? -Ei hän voinut.
-Hän teki jotain muuta. -Niin.
Yritin korjata särkyneen sydämeni. Hän päätti suhteemme.
Tiedätkö CC:n vanhemmista?
CC:llä oli pakkomielle äidistään. Hän suorastaan vihasi tätä.
-Tiedätkö syytä? -Se nainen oli kuulemma hirviö.
Kidutti CC:tä.
Teki lapsuudesta helvetin.
Näin hänessä sen pelokkaan pikkutytön.
Rakastin häntä entistä enemmän.
En pidä Petrovia tappajana. Hän rakasti CC:tä liikaa.
Richard antoi CC:lle kahvin.
Jos hän tiesi suhteesta, se on selvä motiivi.
Tuo näyttää tavalliselta sokeripussilta.
Niin, mutta se ei ollut välttämättä sokeria.
Niasiinia myydään jauheena.
Ja jos CC joi kahvin sokerilla,
niasiini voitiin lisätä ennen tai jälkeen.
Voisiko CC:n äiti olla täällä Three Pinesissa?
Ketkä heistä ovat riittävän vanhoja?
Ruth Zardo, Bea Mayer, Kaye Thompson, Émilie Longpré.
Jos hullu ankkamuori on hänen äitinsä, ei ihme, että hän salasi sen.
Selvitetään CC:n oikea nimi.
Se on avioliittotodistuksessa, tai hän muutti sen aiemmin laillisesti.
Syntymätodistuksesta selviäisi äidin nimi.
Pierre?
Kuulin kaveriltani New Yorkin poliisissa Bluesta ja Tommysta.
Niin?
Huumediileri sanoi lausunnossaan myyneensä
metaa Tommylle kaksi päivää sitten.
Blue oli ollut paikalla.
-Ihanko totta? -Lähetän lausunnon.
Missy Two-Rivers tuskin haluaa kuulla, että lapsi käyttää metaa.
Tyttö on ainakin elossa. Kiitos.
Tässä on raportti.
Hei, kulta.
Diilerin mukaan Blue ja Tommy olivat Queensissä kaksi päivää sitten.
-Ostamassa huumeita? -Hän on ainakin elossa.
Jos hän eläisi, hän olisi soittanut.
Huumeriippuvuus aiheuttaa häpeän tunnetta.
-Jos hän kokee pettäneensä... -Blue ei käytä huumeita.
Jos hän on siellä, missä sanotte,
miksette lähetä kavereitanne hakemaan hänet kotiin?
18-vuotias on täysi-ikäinen New Yorkissa.
Emme voi pakottaa Blueta mihinkään.
Blue ei kiduttaisi meitä näin. Ei varmasti.
Hevonpaskaa. Samoja valheita syötetään kaikille perheille.
Tiedämme, että aivan liian moni alkuperäiskansojen nainen katoaa,
emmekä ole aina onnistuneet etsinnöissä,
mutta kaikki viittaa siihen, että Blue karkasi kotoa.
Olen pahoillani, Missy.
Tämä ei ole edes meidän juttumme.
Ellei muita todisteita ilmene, tutkinta päättyy.
Ei.
Ei, ei, ei!
Sinun mielenosoituksesi...
Pelkään, että joku yli-innokas poliisi heittää sinut putkaan.
-Sinusta tuntuu... -Älä sano, miltä minusta tuntuu.
Mistä sinä tiedät?
Miten voisit ymmärtää, miltä tuntuu istua siellä
päivästä toiseen näkymättömänä.
Teikäläiset kävelevät ohi eivätkä sano mitään.
-Ette tee mitään. -Emme menisi ohitse...
Kuten nytkin. Sanotte, että Blue elää
ja tutkinta päättyy.
Mutta minä tiedän.
Tiedän sydämessäni, että olette väärässä.
Blue on poissa.
Lapseni on poissa.
Mikset etsi minua enää?
Etsit väärästä paikasta.
-Sinuako? -Tappajaa.
Totuus on asioissa, joita ei näe.
Sinun pitää kuunnella hiljaisuutta.
Siitä löydät hirviön.
Ylikomisario.
Apteekissa ei lykästänyt, mutta katsoin Lyonin raha-asioita.
Koulumaksuja ja laskuja rästissä.
He elivät yli varojensa.
Hän teki huonoja sijoituksia ja menetti omaisuutensa.
CC:n luottokorttien käytöstä päätellen hän ei ehkä tiennyt siitä.
Mutta nyt Richard on kuivilla. CC:llä oli lähes miljoonan henkivakuutus.
Siinä on miljoona motiivia.
Hyvää työtä. Mennään käymään hänen luonaan.
No niin.
Tiedämme vakuutuksesta.
-En tappanut häntä. -Nimesi on vakuutuspapereissa.
Allekirjoituksesi. Miksi ostitte näin valtavan talon?
Luovuin eläkkeestäni, jotta CC olisi onnellinen.
Mikä CC:n oikea nimi on?
-Cecilia de Poitiers. -Ei ole.
-En tiedä muuta nimeä. -Entä hänen äitinsä nimi?
Eleanor de Poitiers.
-Miten hän liittyy tähän? -Ehkä ei mitenkään. Ehkä täysin.
Sinulla oli miljoona tiedossa. Olit vihainen.
Taisit tietää hänen ja Petrovin suhteesta.
Se oli nöyryytys.
Ja sinulla oli hyvä tilaisuus laittaa ainetta kahviin.
-Se oli sokeria. -Sinulla on taidot ja tietämys
improvisoida sähkötuoli ja antaa sähköisku.
En tehnyt sitä.
-En tappanut häntä. -Suoraan sanoen
et vaikuta surevan hänen kuolemaansa.
Se on totta. En surekaan. Olen helpottunut.
Ensimmäistä kertaa vuosiin
voin herätä tietäen, ettei kukaan katso minua inhoten.
Eikä satuta Crietä.
Oli varmasti vaikea elää ihmisen kanssa, jota vihasit.
En vihannut häntä. Rakastin häntä. Vihasin sitä, mikä hänestä tuli.
Ilkimys, joka nautti toisten loukkaamisesta.
Joten tapoit hänet.
Uskotteko, että ihminen voi manifestoida oman todellisuutensa?
Minun olisi pitänyt kuristaa se petturi hengiltä.
Sen sijaan fantasioin siitä hänen kuolinhetkellään.
Ellen jotenkin manifestoinut sitä, minä en häntä tappanut.
Vakuutus käy korkeintaan aihetodisteesta.
Meillä ei ole todisteita Richardin syyllisyydestä.
Nichol, käy uudestaan St. Anthony'sissä.
-Isabelle tulee mukaani. -Selvä.
-Täällä on hiljaista. -Pidän siitä.
Montrealissa en kuule omia ajatuksiani. Täällä ne kuuluvat kovaa.
Käy katsomassa Missyä.
Arnot sanoi, että hän on taas päämajalla.
-Hän jäätyy sinne. -Veisitkö hänet kotiin?
Sano, että otan pian yhteyttä.
-Totta kai. -Kiitos.
-Oletko kunnossa? -Tämä kylmä ilma.
Se ottaa keuhkoista.
Kauniita kukkia.
-Lahja erityiseltä henkilöltä? -Erityiselle henkilölle.
Tyttärelleni. Hän olisi täyttänyt tänään vuosia.
Olen pahoillani.
Kuoliko hän äskettäin?
Onko sinulla ollut lukittua huonetta, johon et halua mennä,
koska siellä käyminen riipaisee sydäntä?
On.
Ja joskus minä
kurkkaan sisälle nähdäkseni, sattuuko se vielä.
Tyttäreni Colette pääsi 17-vuotiaana laulamaan Montrealin oopperaan.
Olin sairas, joten mieheni vei hänet. He olivat ajamassa kotiin.
He olivat kylään tulevalla tiellä,
kun tuisku iski.
He eivät nähneet rekkaa.
Äidin ainoa tehtävä on suojella lastaan.
Mutta kun lapseni tarvitsi minua, en ollut läsnä.
Tyttäreni kuoli yli 30 vuotta sitten.
Se tuntuu kuin eiliseltä.
Sytytän hänelle kynttilän joka päivä.
Olen pahoillani.
Et tiedä, miltä tuntuu joutua hautaamaan
kaksi rakkainta ihmistä.
Ylikomisario.
Tuumasin, että kirja oli de Poitiersin tärkein asia.
Mietin, mikä kirjan fyysinen kappale oli tärkein.
Löysin tämän ensikappaleesta.
Luvun 10, "Sielun tuisku",
ja luvun 11, "Lopussa on valkeus", välistä.
Hänen oikea nimensä oli Cecilia Longpré.
Se on kopio ja haalistunut, mutta äidin nimi alkaa E:llä, Longpre.
Émilie Longpré. Niin epäilinkin.
Tämä on hyvä opetus.
Älä anna tunteiden häiritä vaistoa.
Selvä.
Hyvää työtä.
Émilie.
Émilie,
sanoit, ettet tuntenut CC:tä ja että sinulla oli yksi tytär.
Aivan.
Sinähän olet CC:n äiti.
En valehdellut.
Tuskin tunsin CC:tä enkä ole hänen äitinsä.
Olen hänen tätinsä.
CC:n äiti oli siskoni Eleanor.
El. Saimme tytöt samassa kuussa.
-Kaiken piti sujua hienosti. -Mutta ei sujunut.
Ei.
Elillä oli aina vaikeaa.
Toivoin, että äitiys olisi rauhoittanut häntä,
mutta se vain syvensi masennusta.
Kun CC oli 10-vuotias,
El romahti täysin.
Särki kaiken talossa.
Kun ei ollut enää muuta, mille raivota, hän...
-Hän kävi lapsensa päälle. -CC:n päälle.
Niin. El joutui laitokseen.
CC meni isälleen. Hän ei ollut kiltti mies.
Laitoksesta päästyään El yritti saada CC:n takaisin.
Kun se ei onnistunut, hän alkoi juoda.
Missä El on nyt?
El kuoli yömajassa Montrealissa noin vuosi sitten.
Hän oli vain yhtäkkiä lakannut hengittämästä.
Kuolinsyy ei selvinnyt.
Se jäi avoimeksi.
Kerroitko CC:lle?
Kerroin. Hän tuli tänne pian sen jälkeen.
Kun näin hänet, luulin hetken,
että hän oli minulle uusi tilaisuus.
CC ei etsinyt perhettä.
Hän varmisti, etten kertoisi, kuka hänen äitinsä oli.
Hän todella uskoi tulevansa kuuluisaksi kirjallaan ja filosofiallaan.
Että koko maailma uskoisi hänen satunsa.
Ehkä hän satuili, koska hän oli vain
pelokas lapsi, joka kärsi yksin maailmassa.
Sinä taidat etsiä hyvää pahimmistakin ihmisistä.
Ja joskus löydänkin sitä.
Mikset kertonut, että olette sukua?
-Richard ja Criekään eivät kertoneet. -He eivät tiedä.
Rukoilin CC:tä antamaan minun osallistua Crien elämään.
Hän sanoi, että sain katsoa Crien varttumista etäältä,
mutta jos olisin kertonut tytölle tai Richardille,
CC olisi muuttanut pois ja vienyt Crien.
Olimme verisukulaisia,
mutta siinä julmassa naisessa ei ollut mitään minun perheestäni.
Jouduin katsomaan, kun hän murhasi lapsiparkaa sanoillaan.
Émilie.
Minulla on huono olo. Voimmeko jatkaa huomenna?
-Meillä on paljon puhuttavaa. -Tiedän.
-Lepäisin vain tämän illan. -Jatketaan heti aamulla.
Lämmintä päälle.
Tänne luvattiin lumimyrsky.
Nichol, mene tarkkailemaan erästä epäiltyä.
Missy.
Saanko istua hetkeksi?
Mitä varten?
Väitätkö, että tyttäreni polttaa metaa,
kun hänen lapsensa itkee äitiään?
Me lupasimme löytää Bluen ja...
Ja löysimme.
Miten voitte löytää hänet, kun etsitte väärästä maailmasta?
Tiedän, että sitä on vaikea hyväksyä.
Että hän jätti perheensä,
-lapsensa. -Minun äitini
karkasi koulukodista 15-vuotiaana.
Hän vannoi, että kun hän saisi lapsia,
hän tekisi kaikkensa suojellakseen heitä.
Ja niin hän teki.
Hän ei saanut rakkautta eikä hoivaa,
mutta hän piti minut turvassa ja rakasti aina.
En kyennyt pitämään Blueta turvassa.
Vaikka miten rakastin, koska en voinut mitään sille,
että aina yhteisöstä lähtiessään hän joutui vaaraan.
Mitä kuvanne ja todistajanne sanovatkaan, ne ovat väärässä.
Blue ei karannut. Joku sieppasi hänet.
Joku satutti häntä.
Hän on kuollut. Tiedän sen.
Nyt kukaan ei edes etsi häntä.
Luotimme teidän apuunne.
Käänsitte selkänne.
Isabelle.
Missy ei lähde kotiin. Täällä on 20 astetta pakkasta.
Hänellä on petetty olo.
-Teimme voitavamme. -Teimmekö?
Täällä on myrskyvaroitus.
Älä aja takaisin. Yövy kaupungissa.
Selvä. Hyvää yötä.
-Tunsitko Émilien El-siskon? -Kävimme samaa collegea.
"Be calm." Se on salakieltä.
Teidän kaikkien nimet.
Bea, Kaye, El, Em.
Teitte psalmista omanne.
Olitte varmasti läheisiä, kun teillä oli salainen yhteinen nimikin.
Rakensitte elämän siitä.
Olimmehan me.
Sinä, Kaye ja Em olette vieläkin ystäviä.
Ethän poistu kylästä, Bea?
Uskomatonta.
Voi ei.
-Émilie? Katso yläkerrasta. -Selvä.
Patron!
Taidat tietää jo totuuden, ylikomisario.
Kiitos, että päästit minut eilen, niin voin tehdä tämän tavallani.
Minä tapoin CC:n.
Kaadoin pesunesteen.
Laitoin niasiinia kahviin.
Kiinnitin starttikaapelit.
Vanhuudessa on se puoli,
että kukaan ei enää huomaa.
Voi tehdä mitä vain, koska on näkymätön.
Olen pahoillani, että riistin hengen,
mutta minun piti pelastaa Crie siltä hirviöltä.
Se suloinen tyttö ansaitsee olla onnellinen.
Hälytä tekninen tutkinta ja ota tämä talteen.
OLE TYYNI JA TIEDÄ, ETTÄ MINÄ OLEN TÄÄLLÄ
Missä Émilie on?
Missä hän on?
Tiedät, mitä hän on tehnyt.
Anna minun auttaa häntä. Missä hän on?
East Roadilla.
Kylän laidalla, missä hänen perheensä kuoli.
Hän menee sinne joskus ollakseen heidän lähellään.
Émilie!
Émilie.
Émilie!
Émilie.
Ei hätää.
Kyllä sinä selviät tästä.
Se oli sairaala.
Émilie luultavasti selviää.
Niin suuri rakkaus, että sen vuoksi luopuisi omasta hengestään.
Etkö tekisi niin lapsenlapsesi vuoksi?
-Tai Reine-Marien? -Totta kai.
Anteeksi, että nukahdin vahdissa.
Olen valvonut myöhään juttua selvitellessäni.
Sitä sattuu kaikille.
Älä anna sen toistua.
Selvä.
Saanko ottaa nämä?
Taidat pilailla.
Nämä ovat niin pehmeät.
Totuus on siinä, mitä ei näe.
Onko kaikki hyvin?
Metallipiikkejä ei näe, ellei saappaita käännä.
Émilie ei voinut nähdä niitä. Hän ei tiennyt.
Mitä tarkoitat?
Se ei ollut hän.
Veikkaan, että tappaja tunnusti ja kertoi hänelle melkein kaiken.
Émilie tiesi niasiinista, pesunesteestä
ja starttikaapeleista mutta ei saappaista.
Vain tappaja tiesi saappaista.
"Ellen saa rakkautta, herätän pelkoa."
Émilietä rakastettiin.
Ystävät tekisivät mitä vain hänen vuokseen.
-Valehtelisivatkin. -Mutta hän tunnusti.
Monet syyttömät tunnustavat.
Käskin sinun kuunnella. Olin itse kuuro.
Émilie sanoi olleensa huomaamaton, näkymätön.
Hän ei ollut ainoa.
Älkää.
-Älkää tehkö sitä. -Minun täytyy tulla sisälle.
Jouluyö
Juhlayö
Päättynyt
Kaik on työ
Kaks vain valveil on...
Puolisoa
Lapsen herttaisen
Nukkuessa
Luulin ymmärtäväni sinua, koska olemme kokeneet saman asian.
Eihän se niin ollut.
Meillä on kyllä jotain yhteistä.
Me kumpikin hautasimme tuskamme.
Jonnekin syvälle, mistä se ei löydä meitä.
Mutta keho tietää.
Tuska löytää aina pinnalle.
Tavalla
tai toisella.
Noilla tuoleilla rangaistiin lapsia.
Annettiin sähköiskuja.
Ei tappavia.
Vain kipua tuottavia.
Sait idean siitä, eikö niin? Olet nokkela.
Isäsi kai opetti, mitä koulussa ei opeteta
virtapiireistä.
Äitisi ei tarvinnut tuolia rangaistakseen sinua.
Hänen pettymyksensä riitti.
Mutta sinua rakastetaan, Crie.
Isäsi rakastaa
ja joku, joka antaisi henkensä edestäsi.
Tarkoitatko tätiäni?
Hän kertoi äidin kuoleman jälkeisenä päivänä, että olemme sukua.
Liian myöhään.
Äiti sanoi aina, että ongelmat pitää korjata itse.
Vaikka se olisi vaikeaa.
Korjasin sen.
Tein niin kuin hänkin.
Toivon, että mätänet helvetissä.
Emme käyneet täällä.
Lapsen ei pitäisi
joutua näkemään sellaista.
Joudunko vankilaan?
Toivottavasti et.
Hemmetin sekopää.
Hän on lapsi, Nichol.
Lapset ansaitsevat pelastuksen. Myötätunto ei maksa mitään.
Koko kylä vaikeni, kun CC rääkkäsi häntä,
ja juhli, kun CC kuoli.
Crie oli viimeinen astia
äitinsä ja isoäitinsä peloille ja fantasioille.
Kuin Frankensteinin hirviö.
Heidän kauhuistaan parsittu.
MISSÄ ON BLUE TWO-RIVERS?
Missy!
Ei! Missy!
MISSÄ ON BLUE TWO-RIVERS?
Tekstitys: Suvi Niemelä
Luova tarkastaja Maarit Hirvonen